Sanctissimo […] speciali domino suo H. Dei gratia summo pontifici, R. abbas et conventus Pulteriensis, diocesis Lingonensis, salutem et filialis subiectionis plenitudinem cum salute. Sanctitati vestre significamus quod cum nos auctoritate [apostolica abbatem et] conventum Quinciacenses, Cisterciensis ordinis, diocesis Lingonensis, traxissemus in causam super venditione trium modi[orum] annone, medietate frumenti et medietate avene, quam nobis predicti Quinciacenses annuatim persolvebant pro quadam [ascensiva] in finagio de Marchaugiis asserendo quod monasterium nostrum ultro dimidium iusti [precii] in ipsa venditione fuisset deceptum et aliis rationibus eamdem venditionem impugnantes. Tandem predecessore vestro sancte memorie Innocencio papa inter nos et prefatos Quinciacenses talis intervenit composicio q[…] prefata venditio perpetuam obtine[…] firmitatem. Ita quod sepedicti Quinciacenses CCCtas libras Pruvinienses certis terminis nobis redderent in utilitatem domus nostre convertendas. Unde sanctitati vestre veraciter [in…mus] quod ipsi Quinciacenses nobis sicut ordinatum fuerat prefatas CCCtas libras ad domus nostre solvenda debita ex integro persolverunt. Inde est quod paternitati vestre supplicamus quatinus predictam annone vendicionem et prefatam CCC librarum solutionem scripto apostolico confirmetur.